Document ID: 32008R0455

PADOMES REGULA (EK) Nr. 455/2008
(2008. gada 26. maijs),
ar ko atceļ Regulu (EK) Nr. 752/2007 par atsevišķu tādu ierobežojumu administrēšanu, kuri attiecas uz dažu tērauda izstrādājumu importu no Ukrainas
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 133. pantu,
ņemot vērā Komisijas priekšlikumu,
tā kā:
(1)
Partnerības un sadarbības nolīgums, ar ko izveido partnerību starp Eiropas Kopienām un to dalībvalstīm, no vienas puses, un Ukrainu, no otras puses (1), turpmāk - “PSN”, stājās spēkā 1998. gada 1. martā.
(2)
PSN 22. panta 1. punktā noteikts, ka dažu veidu tērauda izstrādājumu tirdzniecību reglamentē PSN III sadaļa, izņemot tās 14. pantu, un nolīgumā par kvantitatīvo režīmu paredzētie noteikumi.
(3)
Eiropas Kopiena un Ukrainas valdība 2007. gada 18. jūnijā noslēdza šādu nolīgumu par dažu tērauda izstrādājumu tirdzniecību (2), turpmāk - “Nolīgums”.
(4)
Lai īstenotu Nolīgumu, Padome 2007. gada 30. maijā pieņēma Regulu (EK) Nr. 752/2007 par atsevišķu tādu ierobežojumu administrēšanu, kuri attiecas uz dažu tērauda izstrādājumu importu no Ukrainas (3).
(5)
Saskaņā ar Nolīguma 10. panta 4. punktu, ja Ukraina pievienojas Pasaules Tirdzniecības organizācijai pirms Nolīguma termiņa beigām, pievienošanās dienā Nolīguma darbību pārtrauc un daudzuma ierobežojumus atceļ.
(6)
Ukraina 2008. gada 16. maijā kļuva par Pasaules Tirdzniecības organizācijas dalībnieci.
(7)
No minētās dienas Nolīguma īstenošanas regula ir zaudējusi savu pamatu.
(8)
Tādēļ skaidrības labad Regula (EK) Nr. 752/2007 būtu jāatceļ,
IR PIEŅĒMUSI ŠO REGULU.
1. pants
Ar šo atceļ Regulu (EK) Nr. 752/2007.
2. pants
Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2008. gada 26. maijā

Labels: 18
3
15
1